गोरखपुर। अंजुमन हैदरी हल्लौर का पांचवी मुहर्रम का मातमी जुलूस रविवार रात को खूनीपुर से अपनी पुरानी रवायत के साथ निकला। ‘रसूल हम तेरे प्यारों का गम मनाते हैं, हर एक हाल में फर्शे अजा सजाते हैं’ नफीस हल्लौरी के इसी नौहे पर मातम करते हुए जुलूस खूनीपुर चौक पहुंचा। लोग सड़कों, गलियों और छतों पर जमा रहे। कस्बा हल्लौर से आए तमाम लोगों के जंजीरी और कमां (छोटी तलवार) के मातम देख कर अकीदतमंदों की आंखें नम हो गईं। इस दौरान हर तरफ या हुसैन, या हुसैन की सदा गूंजती रही। इससे पहले महिलाओं ने मजलिस व मातम किया।